Քաղաքական դաշտը նման է ավերակների ու այս պարագայում որքան համոզիչ լինի «Իմ քայլի» հաղթանակը, այնքան՝ ամուր կլինի հեղափոխության թիկունքը։ Մյուս կողմից՝ ակամայից սարսափում ես, երբ այս օրերի լրատվական հոսքերից տեղեկանում ես, թե ովքեր են համալրելու ՔՊ-ի ռեյտինգային ցուցակները։ ՀՀԿ-ի նախկին «տասովշիկները» հերթեր են գոյացրել Փաշինյանի կուսակցական գրասենյակի դռանը՝ հավակնելով հիմա էլ ծառայություն մատուցել նոր տերերին։ Սրանք ճամբարափոխության մեծ «վարպետներ» են ու եթե հիմնավոր լինի ԶԼՄ-ների տեղեկատվության անգամ մի մասը, ապա խորհրդարանական ապագա մեծամասնությունն իրապես կարող է հեղափոխության տակ դրված ական լինել։